ปิดฆ่าเชื้อด่วน! เจ้าของร้านอาหารดังตึก “ออลซีซันส์” กักตัวเอง-พนง.14 วัน หลังติด “โควิด”
ปิดฆ่าเชื้อด่วน! เจ้าของร้านอาหารดังตึก “ออลซีซันส์” กักตัวเอง-พนง.14 วัน หลังติด “โควิด”
ปิดฆ่าเชื้อด่วน! เจ้าของร้านอาหารดังตึก “ออลซีซันส์” กักตัวเอง-พนง.14 วัน หลังติด “โควิด”
11 มี.ค. 2563

ผู้สื่อข่าวรายงานว่า เมื่อวันที่ 10 มี.ค.63 เจ้าของร้าน Ohana Poké ซึ่งตั้งอยู่ชั้น 3 ซีอาร์ซี ทาวเวอร์ ออลซีซันส์ เพลส แขวงลุมพินี เขตปทุมวัน กรุงเทพฯ ได้โพสต์ข้อความผ่านเฟซบุ๊กระบุว่า “เข้ารับการตรวจเชื้อไวรัสโควิด-19 ที่โรงพยาบาลกรุงเทพคริสเตียน ผลตรวจออกมาเป็นบวก และรอผลตรวจยืนยันอีกรอบ จึงสั่งให้พนักงานปิดร้านอย่างเร่งด่วน และทำความสะอาด”
พร้อมกันนี้ได้โพสต์ภาพหนังสือเดินทางและตั๋วเครื่องบินสายการบินสกู๊ต ที่มีการเดินทางจากสิงคโปร์มายังสนามบินดอนเมือง ประเทศไทย เมื่อวันที่ 2 ก.พ. ซึ่งเกินจากระยะเวลากักตัวเพื่อดูอาการ 14 วันแล้ว โดยคาดว่าอาจจะติดเชื้อจากในกรุงเทพฯ
โดยเจ้าของร้านได้ส่งพนักงานทั้งหมดไปตรวจเชื้อที่โรงพยาบาลจุฬาลงกรณ์ แต่ทั้งหมดยังไม่แสดงอาการ แพทย์จึงให้กักตัวดูอาการที่บ้าน 14 วัน ทั้งนี้ ได้ขอโทษทุกคนต่อสิ่งที่เกิดขึ้น
อย่างไรก็ตาม ล่าสุดวันนี้ (11 มี.ค.2563) พบว่า อาคารออล ซีซั่นส์ เพลส ถนนวิทยุ กรุงเทพมหานคร​ ยังคงเปิดทำการปกติ​ โดยมีเจ้าหน้าที่รักษาความปลอดภัย​ให้ข้อมูลว่า​มีการฉีดพ่นยาฆ่าเชื้อภายในอาคารไปแล้วเมื่อคืนที่ผ่านมา